ดิจิมอนแอดเวนเจอร์:

ดิจิมอนแอดเวนเจอร์:  เป็นหนึ่งในชุดภาพยนตร์การ์ตูนโทรทัศน์ ดิจิตอลมอนสเตอร์ ลำดับที่ 8 ผลิตโดย โตเอะ แอนิเมชัน เป็นการนำ ดิจิมอนแอดเวนเจอร์ ที่เคยออกอากาศในปี ค.ศ. 1999 - ค.ศ. 2000 มาทำรีบูทใหม่ ออกอากาศครั้งแรกเมื่อวันที่ 5 เมษายน ค.ศ. 2020 ถึงวันที่ 26 กันยายน ค.ศ. 2021 มีจำนวนตอนทั้งหมด 67 ตอน
== ประวัติ ==
ดิจิมอนแอดเวนเจอร์: เป็นผลงานทีวีอนิเมะชุดดิจิมอนที่ออกอากาศทางฟูจิทีวีนับตั้งแต่หลังจากดิจิมอนเซฟเวอร์ส ที่ออกอากาศเมื่อปี ค.ศ. 2006 - ค.ศ. 2007 และได้เว้นออกอากาศทางช่องนี้มาถึง 13 ปี และเป็นผลงานซีรีส์ที่ถัดจาก ดิจิมอนยูนิเวิร์ส แอปพลิมอนสเตอร์ส หลังจากที่เว้นวรรคในช่วงเวลาถึง 2 ปี
ทั้งนี้ได้มีการปรับเปลี่ยนใหม่ยกชุดทั้งองค์ประกอบเนื้อหา, ดิจิไวซ์, ดีไซน์ตัวละคร รวมถึงได้นำนักพากย์ชุดใหม่เข้ามาพากย์ในส่วนตัวละครของกลุ่มเด็กที่ถูกเลือก ในส่วนดิจิมอนคู่หูเสียงพากย์เหมือนเดิมทั้งหมดยกเว้นเทลมอนที่ไม่ได้ใช้นักพากย์เดิม
ทว่าเมื่อวันที่ 26 เมษายน ค.ศ. 2020 ได้หยุดออกอากาศไปชั่วคราวเนื่องจากเหตุการณ์การระบาดของไวรัสโควิด-19ในประเทศญี่ปุ่น ทำให้เกิดผลกระทบต่อการออกอากาศ ทำให้นำ อสูรน้อยคิทาโร่ เวอร์ชัน ปี ค.ศ. 2018 มาออกอากาศแทนจนถึงวันที่ 31 พฤษภาคม จนกระทั่งเมื่อวันที่ 7 มิถุนายน ได้กลับมาออกอากาศอีกครั้งโดยนำกลับมาออกอากาศใหม่ตั้งแต่ตอนแรก
== ตัวละคร ==
=== กลุ่มเด็กผู้ถูกเลือก ===
ยางามิ ไทจิ (八神 太一)
ตัวเอกของเรื่อง เรียนอยู่ชั้นประถมปีที่ 5 อายุ 11 ปี เป็นเด็กที่ถูกเลือกที่ได้รับสัญลักษณ์แห่งความกล้า ถูกดึงเข้าโลกเน็ตเวิร์คในช่วงที่จะช่วยฮิคาริที่ติดบนรถไฟ มีนิสัยมุทะลุแต่ช่วยเหลือผู้อื่น
อิชิดะ ยามาโตะ (石田 ヤマト)
นักเรียนชั้นประถมปีที่ 5 อาศัยอยู่ในจังหวัดชิมาเนะ เป็นผู้ที่เข้ามาโลกเน็คเวิร์คเป็นคนแรก ในช่วงแรกที่พบกับไทจิ ยามาโตะมักจะเรียกเป็นยางามิซึ่งเป็นนามสกุลของไทจิ แต่เมื่อเวลาเข้าร่วมมือกันเริ่มเปลี่ยนคำเรียกเป็นไทจิแทน แม้ว่ายามาโตะจะขัดแย้งกับไทจิ แต่ยามาโตะเชื่อมั่นและพึ่งพาซึ่งกันและกันในเหตุฉุกเฉิน
ทาเคโนะอุจิ โซระ (武之内 空)
นักเรียนชั้นประถมปีที่ 5 เป็นเพื่อนสมัยเด็กของไทจิ ถูกพลัดเข้ามิติดิจิตอลเวิลด์พร้อมกับไทจิ
อิซึมิ โคชิโร่ (泉 光子郎)
นักเรียนชั้นประถมปีที่ 4 อาศัยในห้องเช่าเดียวกันกับที่ไทจิอาศัยเหมือนกัน โดยปกติจะพกโน๊ตบุ๊คแท็บเล็ตตลอดเวลา มักจะทำการสื่อสารผ่านระบบเน็ตเวิร์ค เพื่อค้นหาข้อมูลเกี่ยวกับดิจิมอนที่บุกรุกในโลกเน็ตเวิร์ค รวมทั้งพัฒนาการสื่อสารระหว่างดิจิตอลเวิลด์และโลกมนุษย์
ทาจิคาวะ มีมี่ (太刀川 ミミ)
นักเรียนชั้นประถมปีที่ 4 เป็นหลานสาวของประธานบริษัทอุตสาหกรรมหนักทาจิคาวะ ถูกเข้าไปในดิจิตอลเวิลด์เช่นเดียวกับไทจิและโซระ ถูกพลัดหลงไปยังที่หมู่บ้านทาเนมอน และถูกเรียกว่าเป็นราชินี แม้ว่าภายนอกจะเป็นลูกหลานคนมีฐานะ แต่มีความฉลาดในด้านการวางแผน
คิโดะ โจ (城戸 丈)
นักเรียนชั้นประถมปีที่ 6 เป็นคนที่มุ่งมั่นกับการเรียนและการสอบเป็นอย่างมาก แม้ว่าจะเกิดความวุ่นวายก็ตาม
ทาคาอิชิ ทาเครุ (高石 タケル)
นักเรียนชั้นประถมปีที่ 2 น้องชายของยามาโตะ ในตอนที่ 1 ทาเครุอาศัยอยู่ในอพาร์ทเมนต์เพียงลำพัง ต่อมาในตอนที่ 18 ทาเครุได้เห็นภาพต่อสู้โดยมียามาโตะที่เข้ามาร่วมสู้ และสัมผัสขนนกเพื่อช่วยเหลือยามาโตะ แต่ว่าได้ถูกพลัดหลงในดิจิตอลเวิลด์และถูกขังไว้ในวาลว์มอนเพื่อจุดประสงค์บางอย่าง แต่ได้ช่วยเหลือไว้โดยไทจิและยามาโตะ จึงทำให้กลายเป็นเด็กที่ถูกเลือกคนที่ 7 จากสัญลักษณ์แห่งความหวัง และได้ร่วมเดินทางกับไทจิและยามาโตะไปด้วย
ยางามิ ฮิคาริ (八神 ヒカリ)
นักเรียนชั้นประถมปีที่ 2 น้องสาวของไทจิ ในตอนที่ 1 ฮิคาริได้ไปเดินทางขึ้นรถไฟพร้อมกับแม่และเกิดเหตุการณ์ระบบเน็ตเวิร์คปั่นป่วน แต่ในตอนที่ 18 ฮิคาริได้สัมผัสขนนกแสงที่มาจากท้องฟ้าเพื่อช่วยเหลือไทจิที่ร่วมต่อสู้กับนีดฮอว์กมอนจนสำเร็จ และในตอนที่ 25 และตอนที่ 26 ฮิคาริปรากฏตัวอีกครั้งโดยได้ไปตามกับกลุ่มของโคชิโร่ที่เตรียมจัดการเหล่าดิจิมอนที่บุกในระบบเน็ตเวิร์ค จนได้พบกัน และได้พาพวกโคชิโร่ไปยังดิจิตอลเวิลด์อีกครั้งและได้ร่วมเดินทาง จนกระทั่งในตอนที่ 28 ฮิคาริถูกสคัลไนท์มอนลักพาตัวโดยที่ไม่มีการขัดขืน แต่อย่างไรก็ตามในตอนที่ 33 ฮิคาริถูกพาตัวเพื่อปลุกพลังกับดิจิมอนศักดิ์สิทธิ์ แต่กลุ่มไทจิได้ช่วยไว้ทันและได้เผยความจริงว่าฮิคาริเป็นผู้ที่ได้ยินเสียงเทลมอนตั้งแต่สมัยทารกและได้เป็นเด็กที่ถูกเลือกคนที่ 8
=== ดิจิมอนคู่หู ===
อากูมอน (アグモン)
ดิจิมอนคู่หูของไทจิ ร่างเจริญวัย ปรากฏตัวในโลกเน็ตเวิร์คโดยไทจิได้พบในร่างของโคโรมอนที่กำลังหลบหนีฝูงของอัลโกมอน
ท่าไม้ตายคือ เบบี้เฟลม
;โคโรมอน (コロモン)
ดิจิมอนร่างทารก เป็นร่างแรกที่ไทจิพบในโลกเน็ตเวิร์ค
;เกรย์มอน (グレイモン)
ร่างโตเต็มวัย เป็นร่างพัฒนาของอากูมอน
ท่าไม้ตายคือ เมกะเฟลม
;เมทัลเกรย์มอน (メタルグレイモン)
ร่างสมบูรณ์ เป็นร่างพัฒนาขั้นสุดยอดต่อจากเกรย์มอน
ท่าไม้ตายคือ กิกะสตอร์ม, กิกะเดสทรอยเยอร์
;เมทัลเกรย์มอน อัลทารัสโหมด (メタルグレイモン：アルタラウスモード)
ร่างพัฒนาอีกขั้นของเมทัลเกรย์มอน เป็นการเพิ่มอาวุธแขนขวาลงไปซึ่งอาวุธมีชื่อว่า อัลทารัส สามารถใช้เป็นดาบหรือปืนใหญ่ได้ ทำให้มีความสามารถในการต่อสู้เต็มรูปแบบทั้งในระยะประชิดและระยะไกล
ท่าไม้ตายคือ โพชิตรอนบลาสเตอร์
;วอร์เกรย์มอน (ウォーグレイモン)
ร่างสุดยอด เป็นร่างพัฒนาขั้นสูงสุดต่อจากเมทัลเกรย์มอน มีร่างกายใหญ่โต
ท่าไม้ตายคิอ ไกอาฟอร์ซ
;บลิทซ์เกรย์มอน (ブリッツグレイモン)
ร่างสุดยอดอีกรูปแบบหนึ่ง ที่พัฒนาด้วยตามสภาพสิ่งแวดล้อมที่เต็มไปด้วยเหล็ก ร่างกายสีแดง สามารถโจมตีในระยะไกลได้
กาบูมอน (ガブモン)
ดิจิมอนคู่หูของยามาโตะ ร่างเจริญวัย สนิทกับอากูมอนตั้งแต่แรก
;สึโนมอน (ツノモン)
ดิจิมอนร่างทารก เป็นร่างแรกที่ยามาโตะพบเจอในโลกเน็ตเวิร์ค
;การูรูมอน (ガルルモン)
ร่างพัฒนาของกาบูมอน ร่างโตเต็มวัย รูปร่างหมาป่าสีน้ำเงิน
ท่าไม้ตายคือ ฟอกซ์ไฟเยอร์
;แวร์การูรูมอน (ワーガルルモン)
ร่างพัฒนาขั้นสุดยอดของกาบูมอน ร่างสมบูรณ์ รูปร่างมนุษย์หมาป่า
;แวร์การูรูมอน ซาจิทาเรียสโหมด (ワーガルルモン：サジタリウスモード)
ร่างพัฒนาอีกขั้นของแวร์การูรูมอน เป็นการเพิ่มส่วนปีกเหล็กที่ชื่อว่าซาจิทาเรียสตรงด้านหลังลงไปและมีร่างกายใหญ่ขึ้น ทำให้มีความสามารถโจมตีเคลื่อนที่ด้วยความเร็วสูง รวมทั้งเพิ่มความเร็วและสามารถบินได้
ท่าไม้ตายคือ เคราส์สลักเกอร์
;เมทัลการูรูมอน (メタルガルルモン)
ร่างสุดยอด เป็นร่างพัฒนาขั้นสูงสุดต่อจากแวร์การูรูมอน
;เครสการูรูมอน (クーレスガルルモン)
ร่างสุดยอดอีกรูปแบบของกาบูมอน รูปร่างหมาป่าสีทองถือดาบ เกิดจากการถือดาบทองคำใช้ในการต่อสู้กับซันบามอน
ปิโยมอน (ピヨモン)
ดิจิมอนคู่หูของโชระ ร่างเจริญวัย
;เบิร์ดรามอน (バードラモン)
ร่างพัฒนาของปืโยมอน ร่างโตเต็มวัย รูปร่างนกยักษ์
ท่าไม้ตายคือ เมเทโอวิงก์
;การูดามอน (ガルダモン)
ร่างพัฒนาขั้นสุดยอดของปืโยมอน ร่างสมบูรณ์
ท่าไม้ตายคือ ชาโดว์วิงก์
;โฮโอมอน (ホウオウモン)
ร่างสุดยอด เป็นร่างพัฒนาขั้นสูงสุดต่อจากการูดามอน รูปร่างเป็นนกฟินิกซ์
เท็นโตมอน (テントモン)
ดิจิมอนคู่หูของโคชิโร่ ร่างเจริญวัย เรียกโคชิโร่ลงท้ายว่า ฮัง ตลอดเวลา
;คาบูเทริมอน (カブテリモン)
ร่างพัฒนาของเท็นโตมอน ร่างโตเต็มวัย
;แอคเลอร์คาบูเทริมอน (アトラーカブテリモン)
ร่างพัฒนาขั้นสุดยอดของเท็นโตมอน ร่างสมบูรณ์
;เฮราเคิลคาบูเทริมอน (電光ヘラクルカブテリモン)
ร่างสุดยอด เป็นร่างพัฒนาขั้นสูงสุดต่อจากแอคเลอร์คาบูเทริมอน รูปร่างด้วงเฮราเคิลสีทอง
พัลมอน (パルモン)
ดิจิมอนคู่หูของมีมี่ ร่างเจริญวัย รูปร่างต้นตะบองเพชร
;โทเกมอน (トゲモン)
ร่างพัฒนาของพัลมอน ร่างโตเต็มวัย
ท่าไม้ตายคือ จิคุจิคุบิ๊กแบง, โคโคนัทเคาน์เตอร์
;พอนโจมอน (ポンチョモン)
ร่างพัฒนาของพัลมอนอีกรูปแบบหนึ่ง เกิดจากสภาพสิ่งแวดล้อมที่มีคลื่นเสียงดนตรีจากเอเทมอนประกอบกับพัลมอนที่ชอบเล่นดนตรีลาตินจากมีมี่ทำให้พัฒนาร่างนี้ขึ้นมา
;ลิลิมอน (リリモン)
ร่างพัฒนาขั้นสุดยอดของพัลมอน ร่างสมบูรณ์
ท่าไม้ตายคือ ฟราวแคนนอน
;โรเซมอน (ロゼモン)
ร่างสุดยอด เป็นร่างพัฒนาขั้นสูงสุดต่อจากลิลิมอน
โกมามอน (ゴマモン)
ดิจิมอนคู่หูของโจ ร่างเจริญวัย
;อิคาคุมอน (イッカクモン)
ร่างพัฒนาของโกมามอน ร่างโตเต็มวัย
;ซึโดมอน (ズドモン)
ร่างพัฒนาขั้นสุดยอดของโกมามอน ร่างสมบูรณ์
;ไวค์มอน (ヴァイクモン)
ร่างสุดยอด เป็นร่างพัฒนาขั้นสูงสุดต่อจากซึโดมอน
พาตามอน (パタモン)
ดิจิมอนคู่หูของทาเครุ ร่างเจริญวัย ตัวจริงคือหนึ่งในดิจิมอนศักดิ์สิทธิ์ที่เข้าร่วมสงครามยุคโบราณในดิจิตอลเวิลด์ ในช่วงแรกอยู่ในสภาพของแองเจมอนที่ถูกกองทัพเดวิมอนจับตัวไป ปรากฏตัวเพื่อช่วยเหลือพวกไทจิจากการต่อสู้ระหว่างสคัลไนท์มอนพร้อมทั้งมอบดิจิไวซ์ให้กับทาเครุหลังจากได้พบเด็กที่ถูกเลือก จนร่างสูญสลายไปหลังจากช่วยเหลือสำเร็จและกลายเป็นดิจิทามะ และได้พัฒนาร่างเป็นพาตามอน อย่างไรก็ตามได้เผยว่าในช่วงอดีตหลังจากศึกสงครามยุคโบราณ ได้ถูกจับตัวไปและถูกพลังความมืดกลืนกินทำให้ความทรงจำเกี่ยวกับสมัยเป็นดิจิมอนศักดิ์สิทธิ์ได้หายไปรวมถึงพลังของดิจิมอนศักดิ์สิทธิ์ในตัวหมดลงไป
;โปโยมอน (ポヨモン)
ดิจิมอนร่างทารกแรกเกิด เป็นดิจิมอนที่เกิดใหม่จากดิจิทามะที่แองเจมอนสลายไป
;โทโคมอน (トコモン)
ดิจิมอนร่างทารก พัฒนาต่อจากโปโยมอน
;แองเจมอน (エンジェモン)
ร่างพัฒนาของพาตามอน ร่างโตเต็มวัย รูปร่างเทวดา เป็นร่างที่ใช้พลังงานสูงมากและมีพลังต่อสู้สูง ในช่วงแรกยังเป็นร่างต้นก่อนแต่หลังจากที่ใช้พลังมากไปทำให้พลังในการพัฒนาร่างนั้นหมดลง อย่างไรก็ตามในตอนที่ 41 ได้กลับมาใช้ร่างพัฒนาเป็นแองเจมอนอีกครั้งจากพลังแห่งความหวังของฝูงดิจิมอนที่ถูกวารุมอนซาเอมอนขังไว้อยู่ข้างใน
ท่าไม้ตายคือ เฮฟเวนนัคเคิล
;เปกัสมอน (ペガスモン)
ร่างพัฒนาของพาตามอนอีกรูปแบบหนึ่ง รูปร่างคล้ายเปกาซัส เป็นร่างพัฒนาใหม่ที่ใช้แทนแองเจมอนชั่วคราวหลังจากที่พลังของดิจิมอนศักดิ์สิทธิ์หมดลงไป แต่หลังจากที่กลับมาใช้พลังของแองเจมอนเปกัสมอนยังมีบทบาทตามสถานการณ์อื่นๆ
;โฮลี่แองเจมอน (ホーリーエンジェモン)
ร่างพัฒนาขั้นสุดยอดของพาตามอน ร่างสมบูรณ์ มีลักษณะเด่นคือภายในแขนข้างซ้ายถูกปกคลุมด้วยสีดำ ซึ่งที่มานั้นมาจากการกักด้านตัวตนด้านมืดซึ่งนั่นก็คือเดวิมอน
;ก็อดดรามอน (ゴッドドラモン)
ร่างสุดยอด เป็นร่างพัฒนาขั้นสูงสุดต่อจากโฮลี่แองเจมอน รูปร่างมนุษย์มังกรยักษ์สีทอง ถูกใช้เพื่อต่อกรกับมิลลิเนียมอน
;เซราฟีมอน (セラフィモン)
ร่างพัฒนาขั้นสูงสุดที่แท้จริงของพาตามอน เป็นหนึ่งในกลุ่มดิจิมอนศักดิ์สิทธิ์ ถูกใช้ครั้งแรกในการต่อกรกับเดธมอน
เทลมอน (テイルモン)
ดิจิมอนคู่หูของฮิคาริ ร่างโตเต็มวัย ตัวจริงคือหนึ่งในดิจิมอนศักดิ์สิทธิ์ที่เข้าร่วมสงครามยุคโบราณในดิจิตอลเวิลด์ แต่ได้ถูกขังไว้ในร่างกายของสคัลไนท์มอนเป็นเวลานาน จนกระทั่งฮิคาริได้พบจากแสงสว่างที่อยู่ภายในตัวของสคัลไนท์มอนและได้ช่วยเหลือไว้ได้ หลังจากที่ช่วยเหลือไว้ได้เทลมอนยังไม่ได้ฟังคำสั่งจากฮิคาริที่เป็นคู่หูเพราะต้องการที่จะกำจัดมิลลิเนียมอนอย่างเดียว แต่ด้วยความช่วยเหลือจากฮิคาริทำให้ยอมรับเป็นดิจิมอนคู่หูไว้ได้ อย่างไรก็ตามได้เผยว่าในช่วงที่เทลมอนถูกพลังความมืดครอบงำได้ถูกกลายเป็นสคัลไนท์มอนซึ่งมาจากพลังความมืดที่มาจากมิลลิเนียมอนครอบงำเอาไว้
;แองเจวูมอน (エンジェウーモン)
ร่างพัฒนาขั้นสุดยอดของเทลมอน ร่างสมบูรณ์ รูปร่างนางฟ้า
;โฮลี่ดรามอน (ホーリードラモン)
ร่างสุดยอด เป็นร่างพัฒนาขั้นสูงสุดต่อจากแองเจวูมอน รูปร่างมังกรยักษ์สีชมพู ถูกใช้เพื่อต่อกรกับมิลลิเนียมอน
;โอฟานีมอน (オファニモン)
ร่างพัฒนาขั้นสูงสุดที่แท้จริงของเทลมอน เป็นหนึ่งในกลุ่มดิจิมอนศักดิ์สิทธิ์ ถูกใช้ครั้งแรกในการต่อกรกับเดธมอน
โอเมกามอน (オメガモン)
ดิจิมอนร่างสุดยอด เกิดจากพลังปาฏิหารย์และพลังที่พลิกผันจากสถานการณ์ที่คับขัน ครั้งแรกที่ปรากฏตัวนั้นได้รวมร่างเกรย์มอนและการูรูมอน ในช่วงการต่อสู้กับอัลโกมอนร่างสุดยอด และได้กำจัดลงไปทำให้ขีปนาวุธที่กำลังจะยิงไปในกรุงโตเกียวเปลี่ยนทิศทางจากการปั่นป่วนระบบเน็ตเวิร์คของอัลโกมอน ครั้งที่สองได้รับมาจากพลังปาฏิหารย์ที่ฮิคาริและทาเครุที่ส่งมายังไทจิและยามาโตะ ที่กำลังต่อกรกับนิกฮอกก์มอน โดยที่ดิจิมอนที่รวมร่างคือเมทัลเกรย์มอนและแวร์การูรูมอน และครั้งที่ 3 ได้ต่อสู้กับอาบาโดมอน โดยรอบนี้รวมร่างระหว่างวอร์เกรย์มอนและเมทัลการูรูมอน
;โอเมกามอน Alter-S (オメガモンAlter-S, โอเมกามอน อัลเทอร์เอส)
ดิจิมอนร่างสุดยอด เป็นโอเมกามอนอีกรูปแบบหนึ่ง โดยลักษณะแตกต่างกันคือแขนขวาเป็นเกรย์แคนนอนและแขนซ้ายเป็นการูรูซอร์ด ปรากฏตัวเพื่อปราบอาบาโดมอน คอร์
=== กลุ่มดิจิมอนแห่งแสงสว่าง ===
วาโรดูลมอน (ヴァロドゥルモン)
ปรากฏตัวในตอนที่ 5 ร่างสุดยอด เป็นหนึ่งในดิจิมอนศักดิ์สิทธิ์แห่งดิจิตอลเวิลด์ ปรากฏในรูปแบบภาพย้อนอดีตจากเสียงลึกลับ และมีขนนกเพื่อตามหาเด็กที่ถูกเลือกเพื่อกู้ดิจิตอลเวิลด์จากกลุ่มดิจิมอนจากกกลุ่มความมืดที่กลับมาใหม่
ล็อปมอน (ロップモン)
ปรากฏตัวในตอนที่ 29 ร่างเจริญวัย อาศัยในป่าของวูดมอนกับบาโดมอน ตัวจริงคือ เคลบิมอน (ケルビモン) หนึ่งในกลุ่มสามเทวดายิ่งใหญ่ที่กลับมาเกิดใหม่ และเป็นผู้ที่ร่วมศึกสงครามกับกลุ่มดิจิมอนแห่งความมืดในสงครามยุคโบราณ ในช่วงแรกยังไม่มีความทรงจำและไม่สามารถพูดได้จนกระทั่งความทรงจำเดิมกลับมาหลังจากเมทัลเกรย์มอนพัฒนาร่างเป็นวอร์เกรย์มอน อย่างไรก็ตามในตอนที่ 31 ล็อปมอนได้เล่าเรื่องสงครามยุคโบราณให้ไทจิฟังซึ่งได้เล่าว่ากลุ่มศัตรูได้เตรียมที่จะฟื้นพลังให้กับมิลลิเนียมอนที่เป็นสุดยอดอาวุธแห่งความมืด นอกจากนี้ยังเป็นผู้ที่ฟื้นพลังให้กับโคมนโดมอนเพื่อขนกลุ่มดิจิมอนที่กำลังถูกศัตรูรุกราน หลังจากปราบในป่าแล้ว ล็อปมอนได้ขนพวกวูดมอนและบาโดมอนที่โคมนโดมอนเพื่อที่จะปกป้องดิจิตอลเวิลด์ นอกจากนี้สามารถโทรจิตไปยังดิจิมอนศักดิ์สิทธิ์ที่เหลืออยู่ ในตอนที่ 48 ได้เผยว่าล็อปมอนอยู่กับเลโอมอนและฝูงดิจิมอนอื่นๆ ที่ในตัวของเอลโดราดิมอน
สแลชแองเจมอน (スラッシュエンジェモン), คลาวิสแองเจมอน (クラヴィスエンジェモン), ราชิเอลมอน (ラジエルモン)
ดิจิมอนร่างสุดยอด เป็นกลุ่มดิจิมอนศักดิ์สิทธิ์ที่ร่วมศึกสงครามในสงครามยุคโบราณ
พิดมอน (ピッドモン)
ปรากฏตัวในตอนที่ 31 ร่างโตเต็มวัย ปรากฏในภาพย้อนอดีตที่ล็อปมอนฉาย
โคมนโดมอน (コモンドモン)
ปรากฏตัวในตอนที่ 31 ร่างโตเต็มวัย เป็นดิจิมอนที่ทำหน้าที่พาหนะขนส่งเดินทาง โดยล็อปมอนเป็นผู้ปลุกขึ้นมา มีจำนวน 5 ตัวโดยมีตัวหนึ่งได้อยู่นร่วมกับกลุ่มของไทจิและดิจิมอนคู่หู ส่วนอีก 3 ตัวได้ทำหน้าที่ช่วยเหลือดิจิมอนที่ถูกรุกรานในที่ต่างๆ โดยมีล็อปมอนเป็นผู้นำเดินทาง
=== ผู้เกี่ยวข้องกับเลโอมอน ===
เลโอมอน (レオモン)
ปรากฏตัวในตอนที่ 19 ร่างโตเต็มวัย เป็นหัวหน้ากลุ่มต่อต้านกองทัพเดวิมอน ปรากฏตัวช่วยเหลือพวกไทจิที่กำลังสู้กับกลุ่มฝูงของทรูปมอน และได้ร่วมเดินทางพาไปยังทวีปคลาวด์ หลังจากที่เดวิมอนถูกปราบลงได้ เลโอมอนและกลุ่มเพื่อนได้ร่วมเดินทางจนกระทั่งได้ปกป้องจากพายุที่เกิดมาจากสายฟ้าสีดำ จนหายไปสักพักหนึ่ง จนกระทั่งในตอนที่ 48 ได้เผยว่าเลโอมอนและกลุ่มเพื่อนยังอยู่ดีเนื่องจากรอดจากพายุมรสุมจากพายุสีดำพร้อมทั้งฝูงดิจิมอนอื่นๆ ที่ล็อปมอนพามาด้วย
ฟอลโคมอน (ファルコモン)
ปรากฏตัวในตอนที่ 19 ร่างเจริญวัย เป็นเพื่อนของเลโอมอน
สปาร์ดามอน (スパーダモン)
ปรากฏตัวในตอนที่ 19 ร่างเจริญวัย เป็นเพื่อนของเลโอมอน
เป็กมอน (ペックモン)
ปรากฏตัวในตอนที่ 19 ร่างโตเต็มวัย เป็นเพื่อนของเลโอมอน ทำหน้าที่เป็นผู้เดินทาง
=== ดิจิมอนฝั่งศัตรู (ทุกช่วง) ===
อัลโกมอน (アルゴモン)
ปรากฏตัวในตอนที่ 1, 2,3, 21, 22, 24, 38, 57
เป็นดิจิมอนที่เข้ามาปั่นป่วนระบบเครือข่ายในโลกมนุษย์ เป็นผู้ที่ถูกเกรย์มอนปราบลงได้ แต่ว่าอัลโกมอนกลับมีจำนวนมากและอยู่รวมกันเป็นฝูงและพยายามที่จะควบคุมขีปนาวุธจากกองทัพอเมริกามายิงในกรุงโตเกียว ทำให้ถูกโอเมกามอนที่เกิดพลังปาฏิหารย์ระหว่างต่อสู้โดยเกรย์มอนและการูรูมอนปราบลงได้ทั้งหมด อย่างไรก็ตามในตอนที่ 21 อัลโกมอนได้ปรากฏตัวอีกครั้งภายใต้ควบคุมของคาร์ลมารามอนและมีจำนวนมากขึ้น และในตอนที่ 57 ได้ปรากฏตัวอีกครั้งโดยพาไทจิและอากูมอนไปยังมิติที่อาศัยโดยพยายามสร้างไทจิตัวปลอมเพื่อล่อให้อากูมอนโจมตี ซึ่งเป็นการทดสอบของอัลโกมอนร่างสมบูรณ์ อีกทั้งยังเป็นผู้ส่งสารของเนกามอนอีกด้วย
ทั้งนี้ อัลโกมอนมีร่างพัฒนาตั้งแต่ร่างทารกแรกเกิด, ร่างทารก, ร่างเจริญวัย, ร่างโตเต็มวัย, ร่างสมบูรณ์ และ ร่างสุดยอด
ซาวด์เบิร์ดมอน (サウンドバードモン)
ปรากฏตัวในตอนที่ 5, 6, 8, 9, 51, 59 ร่างเจริญวัย ในช่วงแรกเป็นลูกน้องของเดวิมอน ทำหน้าที่ควบคุมจิตใจดิจิมอนให้กลายเป็นดิจิมอนชั่วร้าย อย่างไรก็ตามได้กลับมาอีกครั้งในตอนที่ 51 โดยเป็นผู้ที่ส่งบาร์พมอนเข้าไปยังศูนย์ข้อมูลดิจิมอน และในตอนที่ 59 ได้ปรากฏตัวอีกครั้งโดยได้ควบคุมนาโนมอน
;เดธมอน (デスモン)
ปรากฏตัวในตอนที่ 64 ร่างสุดยอด เกิดจากการรวมกันของฝูงซาวด์เบิร์ดมอนกลายเป็นดิจิมอนที่ชั่วร้าย
อายส์มอน (アイズモン)
ปรากฏตัวในตอนที่ 16 ร่างโตเต็มวัย เป็นดิจิมอนที่ปั่นป่วนระบบการสื่อสารและการขนส่งในเขตโตเกียว มีความสามารถในการสร้างภาพลวงตา เมื่ออยู่เป็นฝูงจะแปลงร่างเป็น อายส์มอน สแคลชเตอร์โหมด
;โอโรจิมอน (オロチモン)
ปรากฏตัวในตอนที่ 17 ร่างสมบูรณ์ เป็นร่างพัฒนาของอายส์มอน
;นิกฮอกก์มอน (ニーズヘッグモン)
ปรากฏตัวในตอนที่ 18 ร่างสุดยอด เป็นร่างพัฒนาต่อจากโอโรจิมอน
ทรูปมอน (トループモン)
ปรากฏตัวในตอนที่ 19 และ 38 ร่างโตเต็มวัย เป็นทหารระดับล่างของกองทัพเดวิมอน ในตอนที่ 38 เป็นทหารระดับล่างของกลุ่มกองทัพมิลลิเนียมอน
สึรุมอน (ズルモン)
ปรากฏตัวในตอนที่ 25 ร่างทารกแรกเกิด ปรากฏในโลกเน็ตเวิร์ค มีจำนวนเป็นฝูงเข้ามาป่วนระบบตัวสัญญาณนำทางของเรือขนส่งด้วยการกัดกินข้อมูล หลังจากนั้นได้ปั่นป่วนระบบของนาซ่าและปั่นป่วนระบบดาวเทียมจนถูกทำลายกระจัดกระจายไปทั่วโลกรวมทั้งวัตถุดาวเทียมที่ถูกทำลายก็ตกลงมายังในเมือง
เนกามอน (ネガーモン)
ดิจิมอนผู้บงการทั้งหมดในดิจิตอลเวิลด์ ผู้ขึ้นชื่อว่าเป็นผู้สร้างหายนะครั้งยิ่งใหญ่ โดยในช่วงแรกปรากฏเพียงแค่กลุ่มก้อนสีดำ ก่อนที่จะถูกกำเนิดใหม่อีกครั้งหลังจากที่พวกไทจิ ได้ตราสัญลักษณ์ประจำตัวครบ โดยมีลักษณะคล้ายแมงกระพรุนขนาดเล็ก อย่างไรก็ตามในตอนที่ 66 ได้พัฒนาร่างโดยมีรูปร่างลักษณะคล้ายวาฬยักษ์สีดำ ทำหน้าที่เรียกหนวดในตัวโจมตีทั้งโลกความเป็นจริงและดิจิตอลเวิลด์ โดยพยายามกลืนกินทุกอย่างทั้งสองโลก
;อาบาโดมอน (アバドモン)
ปรากฏในตอนที่ 66 ร่างสุดยอด เป็นร่างพัฒนาต่อจากเนกามอน เป็นร่างที่มีลักษณะคล้ายลูกบอลยักษ์สีดำ เมื่อผู้ใดที่ถูกโจมตีทำให้ร่างกายกลายเป็นสภาพว่างเปล่า
;อาบาโดมอน คอร์ (アバドモンコア)
ปรากฏในตอนที่ 67 ร่างสุดยอด เป็นร่างที่แท้จริงที่อยู่ภายในตัวของอาบาโดมอน
=== ดิจิมอนฝั่งศัตรู (บททวีปคลาวด์) ===
สไนมอน (スナイモン)
ปรากฏตัวในตอนที่ 4 ร่างโตเต็มวัย
ชีลามอน (シーラモン)
ปรากฏตัวในตอนที่ 4 ร่างโตเต็มวัย
โอกามอน (オーガモン)
ปรากฏตัวในตอนที่ 5 ร่างโตเต็มวัย เป็นลูกน้องมือขวาของเดวิมอน แม้ว่าเป็นดิจิมอนที่ชั่วร้ายและจงรักภักดีต่อเดวิมอน กลับมีนิสัยที่ต้องการต่อกรกับเกรย์มอนเนื่องจากได้หักเขาของตนจนเกิดความแค้นและอยากท้าสู้ด้วยวิธีขาวสะอาด อย่างไรก็ตามโอกามอนถูกเมทัลทีราโนมอนโจมตีจนเสียชีวิต โดยก่อนเสียชีวิตได้บอกที่อยู่ข้อความศิลาจารึกที่อยู่ของดิจิมอนศักดิ์สิทธิ์ให้
;ลิเบอลิมอน (リベリモン)
ปรากฏตัวในตอนที่ 54 ร่างสมบูรณ์ เป็นโอกามอนที่ถูกพัฒนาร่างขึ้นมาในรูปร่างใหม่ โดยไม่มีความทรงจำเดิม ปรากฏตัวเพื่อต่อสู้กลุ่มดิจิมอนอันธพาลที่เข้ามาโจมตีดิจิมอนที่ไม่มีทางสู้
คอร์ดรามอน (コアドラモン)
ปรากฏตัวในตอนที่ 5 ร่างโตเต็มวัย เป็นลูกน้องของโอกามอน มักอยู่กับเป็นฝูงและมีสองสีคือสีน้ำเงินและสีเขียว
โดคุกุมอน (ドクグモン)
ปรากฏตัวในตอนที่ 5 ร่างโตเต็มวัย
ทัสค์มอน (タスクモン)
ปรากฏตัวในตอนที่ 6 ร่างโตเต็มวัย
โดริโมเกมอน (ドリモゲモン)
ปรากฏตัวในตอนที่ 6 ร่างโตเต็มวัย
เกโซมอน (ゲソモン)
ปรากฏตัวในตอนที่ 7 ร่างโตเต็มวัย
กอริมอน (ゴリモン)
ปรากฏตัวในตอนที่ 8 ร่างโตเต็มวัย เป็นหัวหน้ากลุ่มเฝ้าป้อมปราการ
โซลาร์มอน (ソーラーモン)
ปรากฏตัวในตอนที่ 8 ร่างเจริญวัย เป็นดิจิมอนที่เฝ้าป้อมปราการ ทำหน้าที่เป็นผู้ส่องไฟในเขต
แท็งค์มอน (タンクモン)
ปรากฏตัวในตอนที่ 8 ร่างโตเต็มวัย
ดาร์คทีราโนมอน (ダークティラノモン)
ปรากฏตัวในตอนที่ 8 ร่างโตเต็มวัย
เมทัลทีราโนมอน (メタルティラノモン)
ปรากฏตัวในตอนที่ 9 ร่างสมบูรณ์ เป็นลูกน้องที่ส่งมายังป้อมปราการเพื่อกำจัดเด็กที่ถูกเลือกและโอกามอนที่ทรยศ
แซนด์ยันมามอน (サンドヤンマモン)
ปรากฏตัวในตอนที่ 11 ร่างโตเต็มวัย
สกอร์ปิโอมอน (スコピオモン)
ปรากฏตัวในตอนที่ 11 ร่างสมบูรณ์
แอนโดรมอน (アンドロモン)
ปรากฏตัวในตอนที่ 12 ร่างสมบูรณ์ เป็นดิจิมอนที่ถูกพลังของซาวด์เบิร์ดมอนควบคุมเพื่อกำจัดมีมี่
ฮากุรุมอน (ハグルモン)
ปรากฏตัวในตอนที่ 12 ร่างเจริญวัย เป็นดิจิมอนที่ถูกพลังของซาวด์เบิร์ดมอนควบคุม
วาสพ์มอน (ワスプモン)
ปรากฏตัวในตอนที่ 13 ร่างโตเต็มวัย เป็นลูกน้องของแคนนอนบีมอน ทำหน้าที่เป็นผู้ชิงน้ำผึ้งในป่าที่ฟันบีมอนอยู่
แคนนอนบีมอน (キャノンビーモン)
ปรากฏตัวในตอนที่ 13 ร่างสมบูรณ์ มีร่างกายใหญ่โตทำหน้าที่ในการชิงน้ำผึ้งที่ฟันบีมอนเก็บมา
คุวากามอน (クワガーモン)
ปรากฏตัวในตอนที่ 14 ร่างโตเต็มวัย
โอคุวามอน (オオクワモン)
ปรากฏตัวในตอนที่ 14 ร่างสมบูรณ์
ยูคิดารุมอน (ユキダルモン)
ปรากฏตัวในตอนที่ 15 ร่างโตเต็มวัย
แมมมอน (マンモン)
ปรากฏตัวในตอนที่ 15 ร่างสมบูรณ์
วาลว์มอน (バルブモン)
ปรากฏตัวในตอนที่ 19 ร่างสุดยอด เป็นดิจิมอนที่ทำหน้าที่ขนส่งของกองทัพเดวิมอน
มิโนทอร์มอน (ミノタルモン)
ปรากฏตัวในตอนที่ 19 ร่างโตเต็มวัย เป็นลูกน้องของเดวิมอน มีตำแหน่งหัวหน้าขนส่งของกองทัพเดวิมอน
บูลมอน (ブルモン)ิ
ปรากฏตัวในตอนที่ 19 ร่างอาร์เมอร์ เป็นลูกน้องของมิโนทอร์มอน
เวลก์มอน (ベルグモン)
ปรากฏตัวในตอนที่ 20 ร่างไฮบริด เป็นลูกน้องของเดวิมอนทำหน้าที่จับตัวทาเครุที่ถูกขังในตัวของวาลว์มอน
เมก้าดรามอน (メガドラモン)
ปรากฏตัวในตอนที่ 20 ร่างสมบูรณ์
คาร์ลมารามอน (カルマーラモン)
ปรากฏตัวในตอนที่ 21 ร่างไฮบริด เป็นลูกน้องของเดวิมอน ที่ถูกส่งตัวมายังในโลกเน็ตเวิร์ค มีหน้าที่คอยควบคุมอัลโกมอนร่างทารกจำนวนมากเพื่อควบคุมระบบสื่อสารในโลกมนุษย์และระบบเดินเรือทั่วโลก ถูกลิลิมอน, การูดามอน, ซึโดมอน, แอทเลอร์คาบูเทริมอน กำจัด
สแปลชมอน (スプラッシュモン)
ปรากฏตัวในตอนที่ 21 ร่างสมบูรณ์ เป็นลูกน้องของเดวิมอน ปรากฏตัวเพื่อขัดขวางไม่ให้ไทจิและอากูมอนไปยังฐานทัพของเดวิมอน สามารถโจมตีด้วยพิษที่อยู่ในเขี้ยว ถูกกำจัดโดยเมทัลเกรย์มอน อัลทารอสโหมด
สคัลไนท์มอน (スカルナイトモン) / ดาร์คไนท์มอน (ダークナイトモン)
ปรากฏตัวในตอนที่ 20 ร่างโตเต็มวัย และ ร่างสมบูรณ์ ในช่วงแรกปรากฏตัวเป็นลูกน้องของเดวิมอน เพื่อชิงดิจิทามะที่แองเจมอนเพิ่งสลายไปเพื่อผนึกอีกครั้ง และเข้าต่อสู้กับกลุ่มเด็กที่ถูกเลือก นอกจากนี้เป็นผู้ที่พาฮิคาริไปยังสถานที่เพื่อปลุกพลังกับบุคคลที่มีพลังเกี่ยวกับดิจิมอนศักดิ์สิทธิ์ อย่างไรก็ตามเป็นผู้ที่จับตัวเทลมอนและถูกขังไว้ที่ร่างกายของตน และเป็นร่างที่มาจากพลังความมืดที่ถูกครอบงำโดยเทลมอน
ดาร์คเมลดรามอน (ダークメイルドラモン)
ปรากฏตัวในตอนที่ 21 ร่างโตเต็มวัย เป็นลูกน้องของเดวิมอน ทำหน้าที่เป็นดิจิมอนพาหนะให้กับสคัลไนท์มอน
จิคุริมอน (チクリモン)
ปรากฏตัวในตอนที่ 22 ร่างเจริญวัย เป็นลูกน้องของเดวิมอน อาศัยอยู่ในปราสาทของเดวิมอน
เดวิมอน (デビモン)
ปรากฏตัวในตอนที่ 5 ร่างโตเต็มวัย เป็นผู้นำกองทัพดิจิมอนชั่วร้ายที่ได้บุกรุกและปั่นป่วนระบบเน็ตเวิร์คในโลกมนุษย์ รวมถึงเป็นผู้บงการดิจิมอนรุกรานดิจิตอลเวิลด์ ในอดีตเดวิมอนได้บอกว่าเคยเป็นสหายเก่าของแองเจมอนที่ยังเป็นดิจิมอนศักดิ์สิทธิ์ อย่างไรก็ตามในตอนที่ 46 ได้ปรากฏตัวอีกครั้งจากพลังดึงความทรงจำของเซฟิร็อทมอนและได้เผยว่าเดวิมอนคือร่างที่เกิดจากความมืดในใจของแองเจมอนหลังจากศึกสงครามโบราณของดิจิตอลเวิลด์จึงแยกตัวตนออกมา ในตอนที่ 64 ได้ปรากฏตัวอีกครั้งโดยได้แจ้งเตือนผ่านนิมิตรของทาเครุเรื่องเกี่ยวกับผู้บงการหายนะครั้งยิ่งใหญ่ในอดีต
;สึไคมอน (ツカイモン)
ปรากฏตัวในตอนที่ 64 ร่างเจริญวัย มีลักษณะคล้ายกับปาตามอนแต่ตัวเป็นสีม่วง
;นีโอเดวิมอน (ネオデビモン)
ปรากฏตัวในตอนที่ 23 ร่างสมบูรณ์ เป็นร่างที่พัฒนาต่อจากเดวิมอนที่เกิดจากการดูดซับข้อมูลจากเน็ตเวิร์คจนพัฒนาร่างขึ้นมา
;ดันเดวิมอน (ダンデビモン)
ปรากฏตัวในตอนที่ 24 ร่างสุดยอด เป็นร่างพัฒนาขั้นสุดยอดที่เกิดจากการฟื้นพลังของดาร์คไนท์มอนและใช้พลังงานของระบบเน็ตเวิร์คที่หลงเหลืออยู่ ทำให้ระบบเน็ตเวิร์คจากโลกมนุษย์เริ่มที่จะปั่นป่วนลง แต่ด้วยไทจิที่จะต้องการสู้ให้ถึงที่สุดนั้น ทำให้ถูกกำจัดด้วยวอร์เกรย์มอน
=== ดิจิมอนฝั่งศัตรู (บทมิลลิเนียมอน) ===
มาเมมอน (マメモン)
ปรากฏตัวในตอนที่ 25 และ 55 ร่างสมบูรณ์ ปรากฏตัวพร้อมกับบิ๊กมาเมมอน โดยได้บุกรุกเอลโดราดิมอนขณะที่ลงพื้นที่ไปยังทวีปมุเก็น
บิ๊กมาเมมอน (ビッグマメモン)
ปรากฏตัวในตอนที่ 25 และ 55 ร่างสมบูรณ์ ปรากฏตัวพร้อมกับมาเมมอน
เอบิดรามอน (エビドラモン)
ปรากฏตัวในตอนที่ 26 และ 35 ร่างโตเต็มวัย ในตอนที่ 26 อยู่อาศัยในทะเลในทวีปมุเก็น พยายามที่จะโจมตีพวกไทจิแต่ถูกซีดรามอนโจมตีและกลายเป็นอาหาร ในตอนที่ 35 ได้ปรากฏอีกครั้งอยู่ในใต้ทะเลและเป็นผู้ที่ถูกพลังสายฟ้าสีดำจากมารินเดวิมอนครอบงำความชั่วร้ายขึ้นมา
;กุโซคุมอน (グソクモン)
ปรากฏตัวในตอนที่ 35 ร่างสมบูรณ์ เป็นร่างพัฒนาของเอบิดรามอนที่ถูกสายฟ้าสีดำครอบงำ
ซีดรามอน (シードラモン)
ปรากฏตัวในตอนที่ 26 ร่างโตเต็มวัย
;วารุซีดรามอน (ワルシードラモン)
ปรากฏตัวในตอนที่ 26 ร่างสมบูรณ์
;เมก้าซีดรามอน (メガシードラモン)
ปรากฏตัวในตอนที่ 26 ร่างสมบูรณ์
โททามอน (トータモン)
ปรากฏตัวในตอนที่ 27 ร่างโตเต็มวัย
กราวด์ดรามอน (グラウンドラモン)
ปรากฏตัวในตอนที่ 27 ร่างสมบูรณ์
โวล์คดรามอน (ヴォルクドラモン)
ปรากฏตัวในตอนที่ 28 ร่างสมบูรณ์
โมโนโครมอน (モノクロモン)
ปรากฏตัวในตอนที่ 28 ร่างโตเต็มวัย
ฟลายมอน (フライモン)
ปรากฏตัวในตอนที่ 28 และ 40 ร่างโตเต็มวัย
อาโลมอน (アロモン)
ปรากฏตัวในตอนที่ 29 ร่างอาร์เมอร์
แท็งค์ดรามอน (タンクドラモン)
ปรากฏตัวในตอนที่ 29 ร่างสมบูรณ์
เวจีมอน (ベジーモン)
ปรากฏตัวในตอนที่ 30 ร่างโตเต็มวัย เป็นหัวหน้าฝูงของกลุ่มผู้รุกรานป่า
แพรอทมอน (パロットモン)
ปรากฏตัวในตอนที่ 30 ร่างสมบูรณ์
;ครอสมอน (クロスモン)
ปรากฏตัวในตอนที่ 30 ร่างสุดยอด เป็นร่างพัฒนาที่ต่อจากแพรอทมอน
บาเคมอน (バケモン)
ปรากฏตัวในตอนที่ 31 และ 41 ร่างโตเต็มวัย โดยครั้งแรกปรากฏในป่าของทวีปมุเก็นแล้วถูกสายฟ้าสีดำโจมตีจนเกิดอาการคลุ้มคลั่ง
;เมทัลแฟนโทมอน (メタルファントモン)
ปรากฏตัวในตอนที่ 31 ร่างสมบูรณ์ เป็นร่างพัฒนาที่ต่อจากบาเคมอน
;โกคุมอน (ゴクモン)
ปรากฏตัวในตอนที่ 31 ร่างสุดยอด เป็นร่างพัฒนาที่ต่อจากเมทัลแฟนโทมอน
แฟงก์มอน (ファングモン)
ปรากฏตัวในตอนที่ 32 ร่างโตเต็มวัย เป็นลูกน้องของเคลเบโรมอน
เคลเบโรมอน (ケルベロモン)
ปรากฏตัวในตอนที่ 32 ร่างสมบูรณ์ เป็นหัวหน้าฝูงของแฟงก์มอน
อีวิลมอน (イビルモン)
ปรากฏตัวในตอนที่ 33 ร่างโตเต็มวัย
เวดามอน (ベーダモン)
ปรากฏตัวในตอนที่ 33 ร่างสมบูรณ์ มีจำนวนเป็นฝูง ทำหน้าที่เป็นผู้พัฒนาและทำการฟื้นคืนชีพให้กับมิเลเนียมอน รวมไปถึงเป็นหัวหน้าของกลุ่มกองทัพเพื่อรวบรวมข้อมูล
แมนทาเรย์มอน (マンタレイモン)
ปรากฏตัวในตอนที่ 34 ร่างอาร์เมอร์ เป็นลูกน้องของอโลมาคาริมอน
อโลมาคาริมอน (アノマロカリモン)
ปรากฏตัวในตอนที่ 34 ร่างสมบูรณ์ เป็นดิจิมอนที่บุกรุกเมืองใต้น้ำ
มารินเดวิมอน (マリンデビモン)
ปรากฏตัวในตอนที่ 35 ร่างสมบูรณ์ เป็นดิจิมอนที่เป็นเศษเสี้ยวจากพลังของมิลลิเนียมอน
เบลดคุวากามอน (ブレイドクワガーモン)
ปรากฏตัวในตอนที่ 36 ร่างโตเต็มวัย มักโจมตีด้วยกลุ่มฝูงเป็นหลัก
เมเทรีฟคุวากามอน (メタリフェクワガーモン)
ปรากฏตัวในตอนที่ 36 ร่างสมบูรณ์ เป็นหัวหน้าฝูงของกลุ่มเบลดคุวากามอน
โกบุริมอน (ゴブリモン)
ปรากฏตัวในตอนที่ 37 ร่างเจริญวัย เป็นลูกน้องของก็อกมามอน
ซุนะลิซามอน (スナリザモン)
ปรากฏตัวในตอนที่ 37 ร่างเจริญวัย เป็นลูกน้องของก็อกมามอน
ก็อกมามอน (ゴグマモン)
ปรากฏตัวในตอนที่ 37 ร่างสมบูรณ์
ซาลาแมนดามอน (サラマンダモン)
ปรากฏตัวในตอนที่ 38 ร่างอาร์เมอร์ เป็นลูกน้องของเมฟิสมอน
เมฟิสมอน (メフィスモン)
ปรากฏตัวในตอนที่ 38 ร่างสมบูรณ์ เป็นดิจิมอนที่ทำหน้าที่บูชายัญดิจิมอนโดยดึงพลังงานดิจิมอนที่จับตัวแล้วสังเวยให้เป็นพลังของมิลลิเนียมอนเพื่อคืนชีพ ถูกแวร์การูรูมอนกำจัด
โทรเปียมอน (トロピアモン)
ปรากฏตัวในตอนที่ 40 ร่างสมบูรณ์ เป็นหัวหน้ากลุ่มฝูงของฟลายมอนที่รุกรานจากป่าลอยฟ้า มีเป้าหมายคือจับตัวฝูงโปมูมอนให้กลายเป็นผลไม้และเป็นของกินให้กับฝูงฟลายมอน ถูกเมทัลเกรย์มอนและการูดามอนกำจัด
โอโพทซามอน (オポッサモン)
ปรากฏตัวในตอนที่ 41 ร่างอาร์เมอร์ เป็นผู้สร้างสวนสนุก มอนมอนปาร์ค ทำหน้าที่เป็นผู้ควบคุมและนำพาผู้เข้ามาเป็นเครื่องมือในการดูดพลังงานให้กับมาสคอตยักษ์
วารุมอนซาเอมอน (ワルもんざえモン)
ปรากฏตัวในตอนที่ 41 ร่างสมบูรณ์ เป็นร่างที่แท้จริงของมาสคอตของมอนมอนปาร์ค ถูกแองเจมอนกำจัด
แรร์มอน (レアモン)
ปรากฏตัวในตอนที่ 42 ร่างโตเต็มวัย เป็นผู้บุกรุกในดินแดนเขตขยะ
;แรร์แรร์มอน (レアレアモン)
ร่างสมบูรณ์ พัฒนาต่อจากแรร์มอน
เอนท์มอน (エントモン)
ปรากฏตัวในตอนที่ 44 ร่างสมบูรณ์
พาราไซมอน (パラサイモン)
ปรากฏตัวในตอนที่ 45 ร่างสุดยอด เป็นดิจิมอนที่สามารถสิ่งสู่ดิจิมอนตัวอิ่นๆ ได้
เซฟิร็อทมอน (セフィロトモン)
ปรากฏตัวในตอนที่ 46 ร่างไฮบริด ทำหน้าที่รวบรวมข้อมูลดิจิมอนคู่หูของเด็กที่ถูกเลือกด้วยลูกบอลที่อยู่ในร่างกาย แล้วนำไปพัฒนาส่งข้อมูลเพื่อฟื้นคืนชีพมิลลิเนียมอน
ทีราโนมอน (ティラノモン)
ปรากฏตัวในตอนที่ 46 ร่างโตเต็มวัย
กาออสมอน (ガオスモン)
ปรากฏตัวในตอนที่ 46 ร่างเจริญวัย เป็นหัวหน้าแก๊งอันตพาลที่หาบ่อน้ำในที่แห่งนี้
อาตามะเดคาจิมอน (アタマデカチモン)
ปรากฏตัวในตอนที่ 46 ร่างโตเต็มวัย
มินิเดคาจิมอน (ミニデカチモン)
ปรากฏตัวในตอนที่ 46 ร่างเจริญวัย เป็นหัวหน้าแก๊งอันธพาลฝ่ายตรงข้ามของฝั่งกาออสมอน ทีมีเป้าหมายเดียวกันกับกลุ่มของกาออสมอน
มุเก็นดรามอน (ムゲンドラモン)
ปรากฏตัวในตอนที่ 48 ร่างสุดยอด เป็นดิจิมอนที่ถูกสร้างขึ้นมาจากข้อมูลที่เซฟิร็อทมอนเก็บมาโดยนำข้อมูลของอากูมอนมาใช้
กริฟอร์มอน (グリフォモン)
ปรากฏตัวในตอนที่ 49 ร่างสุดยอด
มิลลิเนียมอน (ミレニアモン)
ดิจิมอนร่างสุดยอด เป็นดิจิมอนที่ขึ้นชื่อว่าเป็นสุดยอดอาวุธแห่งความมืด และเป็นผู้นำทัพของกลุ่มดิจิมอนแห่งความมืดในสงครามยุคโบราณ แต่ได้พ่ายแพ้ต่อวาโรดูลมอนและเหล่าดิจิมอนศักดิ์สิทธิ์ทั้ง 6 ทำให้ร่างกายถูกกระจัดกระจายและถูกฝังไว้ในทวีปมุเก็น
ทั้งนี้ในสงครามยุคโบราณรูปร่างเป็น ซีดมิลลิเนียมอน แต่หลังจากที่พ่ายแพ้กับดิจิมอนศักดิ์สิทธิ์ทำให้ร่างกายถูกทำลายและถูกก็กระจัดกระจายไปและเหลือสภาพเป็น มูนมิลลิเนียมอน ซึ่งมีลักษณะเป็นคริสตัลเพื่อรอการฟื้นคืนชีพ นอกจากนี้ร่างที่แยกส่วนนั้นดาร์คไนท์มอนก็ได้เก็บมาไว้เช่นกัน แต่ถูกวอร์เกรย์มอนทำลายไป
อย่างไรก็ตามในตอนที่ 49 เซฟิร็อทมอนได้เป็นส่วนหนึ่งของร่างกายเพื่อดูดซับพลังความมืดจากทวีปคลาวด์ ซึ่งในการฟืนคืนชีพมีความคล้ายกับการรวมร่างระหว่างคิเมรามอนและมุเก็นดรามอน และได้ใช้พลังทีได้คืนชีพโจมตีกลุ่มเด็กที่ถูกเลือก แต่ว่าไทจิและวอร์เกรย์มอนได้ปรากฏตัวต่อสู้อีกครั้งเพื่อเข้าต่อสู้ และด้วยจิตที่ไม่ยอมแพ้ทำให้ปาตามอนและเทลมอนได้พัฒนาร่างขั้นสูงสุดเป็นก็อดดรามอนและโฮลี่ดรามอนด้วยพลังดิจิมอนศักดิ์สิทธิ์เข้าต่อสู้ แต่ด้วยความพยายามที่ต้องการจะทำลายล้างดิจิตอลเวิลด์จึงกลายเป็น ซีดมิลลิเนียมอน อีกครั้งเหมือนในยุคอดีต แต่ว่าไทจิได้รวบรวมพลังแสงจากกลุ่มเพื่อนและดิจิมอนที่อยู่ในดิจิตอลเวิลด์ ทำให้วอร์เกรย์มอนใช้ไกอาฟอร์ซขนาดยักษ์โจมตีมิลลิเนียมอนพร้อมกับลำแสงของก็อดดรามอนและโฮลี่ดรามอน ทำให้มิลลิเนียมอนถูกกำจัดไปในที่สุด
=== ดิจิมอนฝั่งศัตรู (บทปริศนาของตราสัญลักษณ์) ===
บาร์พมอน (ば～ぷモン)
ปรากฏตัวในตอนที่ 51 ไม่ได้ระบุระดับร่าง เป็นดิจิมอนที่ถูกส่งมาจากซาวด์เบิร์ดมอน ถูกส่งบุกรุกที่ศูนย์รวมข้อมูลดิจิตอลเวิลด์โดยดูดกลืนกินข้อมูลต่างๆ ในศูนย์เก็บข้อมูลทั้งหมดเมื่อดูดข้อมูลเมื่อไรร่างกายก็จะขยายร่างทุกเมื่อ ถูกกำจัดด้วยการนำข้อมูลขยะมาดูดเป็นจำนวนมากแล้วโจมตีจนร่างกายระเบิด
โทโนซามะเกโคมอน (トノサマゲコモン)
ปรากฏตัวในตอนที่ 53 ร่างสมบูรณ์ เป็นผู้ที่ยึดบ่อน้ำพุร้อนที่ฝูงกลุ่มนานิมอนและบรอสซามอนที่ใช้ไป หลงรักโกมามอน
เกโคมอน (ゲコモン)
ปรากฏตัวในตอนที่ 53 ร่างโตเต็มวัย เป็นลูกน้องของโทโนซามะเกโคมอน ทำหน้าที่เป็นผู้ปกป้องหัวหน้าและผูกขาดบ่อน้ำพุร้อน แต่หลังจากแพ้การต่อสู้ระหว่างซึโดมอนและโทโนซามะเกโคมอน ก็ได้กลับใจและแบ่งปันน้ำพุร้อนให้กับทุกคน
คาบูกิมอน (カブキモン)
ปรากฏตัวในตอนที่ 53 ร่างอาร์เมอร์ เป็นลูกน้องของโทโนซามะเกโคมอน
กิโรมอน (ギロモン)
ปรากฏตัวในตอนที่ 54 ร่างสมบูรณ์
เท็ตคามอน (テッカモン)
ปรากฏตัวในตอนที่ 54 ร่างสมบูรณ์
โบอามอน (ボアモン)
ปรากฏตัวในตอนที่ 54 ร่างอาร์เมอร์
โบลต์มอน (ボルトモン)
ปรากฏตัวในตอนที่ 54 ร่างสุดยอด เป็นคู่ปรับของลิเบอริมอน
บันโจมาเมมอน (バンチョーマメモン)
ปรากฏตัวในตอนที่ 55 ร่างสุดยอด เป็นอดีตนักเรียนโรงเรียนดิจิมอน ที่พัฒนาร่างขั้นสุดยอดได้เป็นคนแรก แต่ได้ออกจากโรงเรียนไปเพราะ บาบามอนไม่ได้เข้าใจในสิ่งที่พัฒนาร่างจึงออกจากโรงเรียนไป หลังจากนั้นได้กลับมาอีกครั้งพร้อมทั้งเมเมมอนและบิ๊กมาเมมอน เพื่อถล่มโรงเรียนดิจิมอน แต่ถึงกระนั้นมีมี่และลิลิมอนได้เข้ามาขัดขวางไว้จนทำให้พัฒนาเป็นโรเซมอน อย่างไรก็ตามมีมี่ได้เตือนและสั่งสอนจากสิ่งที่หายไปทำให้ยอมกลับเข้ามาเรียนอีกครั้ง
ซันบามอน (ザンバモン)
ปรากฏตัวในตอนที่ 56 ร่างสุดยอด เป็นดิจิมอนที่ชั่วร้าย ในอดีตเป็นขุนศึกในสงครามที่ถูกฆ่าโดยดิจิมอนที่ถือดาบทองคำจากกองทัพฝ่ายตรงข้าม ทำให้กลายเป็นดิจิมอนที่มีวิญญาณอาฆาตแค้นแต่ถูกปิดผนึกลงในดาบแต่ผนึกแตกโดยไม่ทราบสาเหตุพร้อมทั้งมีจิตความแค้นไว้อยู่ จึงเข้ามาทำลายหมู่บ้านดิจิมอนในแต่ละที่ และปรากฏตอนช่วงเวลากลางคืน อีกทั้งไม่สามารถโจมตีโดยตรงได้ อย่างไรก็ตามแวร์การูรูมอนได้เข้ามาต่อสู้และถือดาบทองคำแล้วพัฒนาร่างเป็นเครสการูรูมอน ทำให้ถูกกำจัดไปในที่สุด
โซลมอน (ソウルモン)
ปรากฏตัวในตอนที่ 58 ร่างโตเต็มวัย
สคัลบัลคิมอน (スカルバルキモン)
ปรากฏตัวในตอนที่ 58 ร่างสมบูรณ์
แกรนคุวากามอน (グランクワガーモン)
ปรากฏตัวในตอนที่ 59 ร่างสุดยอด
โอเลกมอน (オレーグモン)
ปรากฏตัวในตอนที่ 60 ร่างสุดยอด เป็นหัวหน้าโจรสลัด ที่นำฝูงดิจิมอนทั้งกาวัปปามอนและฮังเกียวมอนเข้ามาเป็นพวกเนื่องจาก ที่อยู่อาศัยนั้นเริ่มจะแห้งแล้งและไม่มีอาหารให้กิน ได้พบกับเรือที่พริมพ์มอนเดินทางเข้าจึงพยายามโจมตี แต่อย่างไรก็ตามได้ต่อสู้กับโจและโกมามอน จนทำให้โกมามอนพัฒนาร่างไปถึงขั้นสูงสุด ทำให้แพ้แต่ก็ยอมให้พวกโจนำพาทางหาที่เกาะให้เจอเพื่อช่วยเหลือกับฝูงลูกเรือ
กาวัปปามอน (ガワッパモン)
ปรากฏตัวในตอนที่ 60 ร่างโตเต็มวัย
ฮังเกียวมอน (ハンギョモン)
ปรากฏตัวในตอนที่ 60 ร่างสมบูรณ์
=== ดิจิมอนอื่นๆ ===
บราคิมอน (ブラキモン)
ปรากฏตัวในตอนที่ 3 ร่างสุดยอด
สเตโกมอน (ステゴモン)
ปรากฏตัวในตอนที่ 4 ร่างอาร์เมอร์
เวลมอน (ホエーモン)
ปรากฏตัวในตอนที่ 4 ร่างโตเต็มวัย
ทีโลมอน (ティロモン)
ปรากฏตัวในตอนที่ 5 ร่างอาร์เมอร์
ทาเนมอน (タネモン)
ปรากฏตัวในตอนที่ 6 ร่างทารก
เนมอน (ネーモン)
ปรากฏตัวในตอนที่ 11 ร่างเจริญวัย เป็นหนึ่งในกลุ่มดิจิมอนที่อพยพจากกลุ่มกองทัพเดวิมอน
เคียโลมอน (キャロモン)
ปรากฏตัวในตอนที่ 11 ร่างทารก เป็นหนึ่งในกลุ่มดิจิมอนที่อพยพจากกลุ่มกองทัพเดวิมอน
แบร์มอน (ベアモン)
ปรากฏตัวในตอนที่ 11 ร่างเจริญวัย เป็นหนึ่งในกลุ่มดิจิมอนที่อพยพจากกลุ่มกองทัพเดวิมอน
ลาบรามอน (ラブラモン)
ปรากฏตัวในตอนที่ 11 ร่างเจริญวัย เป็นหนึ่งในกลุ่มดิจิมอนที่อพยพจากกลุ่มกองทัพเดวิมอน
การ์โดรมอน (ガードロモン)
ปรากฏตัวในตอนที่ 12 ร่างโตเต็มวัย
ฟันบีมอน (ファンビーモン)
ปรากฏตัวในตอนที่ 13 ร่างเจริญวัย เป็นดิจิมอนที่หลบหนีจากแคนนอนบีมอน โดยขอให้ไทจิและโซระช่วยเหลือกลุ่มเพื่อนที่ถูกจับตัวไป
ยุคิดารุมอน (ユキダルモン)
ปรากฏตัวในตอนที่ 15 ร่างโตเต็มวัย
กีวีมอน (キウイモン)
ปรากฏตัวในตอนที่ 15 ร่างโตเต็มวัย
เอลโดราดิมอน (エルドラディモン)
ปรากฏตัวในตอนที่ 21 ร่างสุดยอด ในอดีตเป็นดิจิมอนที่แข็งแกร่งสุดและมีร่างกายขนาดยักษ์ แต่ว่าถูกเดวิมอนขังไว้และถูกตั้งเป็นปราสาทให้กับกองทัพเดวิมอน จากผลลัพธ์การเกิดบึงพิษในทวีปคลาวน์ที่อาศัยอยู่ แต่ทาเครุได้ช่วยเหลือไว้จากพลังของดิจิไวซ์ทำให้ออกมาได้อย่างอิสระ หลังจากที่เดวิมอนถูกกำจัดก็ได้เป็นผู้ให้เดินทางกับพวกไทจิ จนกระทั่งไปยังทวีปใหม่เอลโดราดิมอนได้สูญหายพร้อมกับกลุ่มดิจิมอนของเลโอมอนจากการป้องกันสายฟ้าสีดำที่โจมตี อย่างไรก็ตามได้เผยว่ารอดชีวิตพร้อมกับกลุ่มดิจิมอนของเลโอมอน พร้อมทั้งเป็นที่ตั้งใหม่ของกลุ่มฝูงดิจิมอนที่อพยพมาโดยมีล็อปมอนเป็นผู้นำ อีกทั้งร่างกายได้ฟื้นฟูสภาพทำให้ปราสาทที่อยู่ด้านบนงอกขึ้นใหม่
เด็คเกอร์ดรามอน (デッカードラモン)
ปรากฏตัวในตอนที่ 28 ร่างสมบูรณ์ เป็นดิจิมอนที่โคชิโร่และเท็นโตมอนพบเห็น
ไซเบอร์ดรามอน (サイバードラモン)
ปรากฏตัวในตอนที่ 28 ร่างสมบูรณ์ เป็นดิจิมอนที่โคชิโร่และเท็นโตมอนพบเห็น
โกเลมอน (ゴーレモン)
ปรากฏตัวในตอนที่ 28, 37 ร่างโตเต็มวัย เป็นดิจิมอนที่มีมี่พบ ในช่วงแรกต้องการที่จะสู้กับพัลมอนที่พลักหลงเข้ามา แต่แพ้ทำให้กลายมาเป็นพวกและมีมี่แต่งตั้งเป็นเจ้าหน้าที่ของบริษัทที่มีมี่ตั้ง
นานิมอน (ナニモン)
ปรากฏตัวในตอนที่ 28, 31, 32, 43 ร่างโตเต็มวัย
ในช่วงแรกเป็นดิจิมอนที่โจและโกมามอนพบเห็นในขณะที่แช่ออนเซ็น และมีจำนวนเป็นฝูง แต่ในตอนที่ 44 ได้ปรากฏในฐานะผู้ชมที่ดูโชว์ของเอเทมอนและโวลเคมอน
โมโนโครมอน (モノクロモン)
ปรากฏตัวในตอนที่ 28 ร่างโตเต็มวัย
วูดมอน (ウッドモン)
ปรากฏตัวในตอนที่ 29 ร่างโตเต็มวัย
บาโดมอน (バドモン)
ปรากฏตัวในตอนที่ 29 ร่างทารก
บรอสซามอน (ブロッサモン)
ปรากฏตัวในตอนที่ 31, 32 ร่างโตเต็มวัย
โกสึมอน (ゴツモン)
ปรากฏตัวในตอนที่ 31, 32, 37 ร่างเจริญวัย
โคคุวามอน (コクワモン)
ปรากฏตัวในตอนที่ 32 ร่างเจริญวัย
มารินแองเจมอน (マリンエンジェモン)
ปรากฏตัวในตอนที่ 34 ร่างสุดยอด เป็นผู้นำของเมืองใต้น้ำที่ดิจิมอนประเภทสัตว์น้ำอาศัยอยู่ มีโฮลี่ริงค์เช่นเดียวกับเทลมอน แต่อยู่ที่ส่วนคอ เมื่อพบว่าเทลมอนมีโฮลี่ริงค์จึงสั่งฝูงแมมโบมอนหยุดโจมตีเพราะพวกไทจิไม่ใช่ศัตรูที่บุกรุกและขอโทษที่เกิดเรื่องขึ้น อย่างไรก็ตามเผยว่าเป็นลูกหลานของดิจิมอนในช่วงสงครามแสงสว่างและความมืดช่วงยุคโบราณ
แมมโบมอน (マンボモン)
ปรากฏตัวในตอนที่ 34 ร่างอาร์เมอร์ เป็นทหารในเมืองใต้น้ำ ที่คอยปกป้องเมืองใต้น้ำจากกลุ่มที่บุกรุกตามคำสั่งของมารินแองเจมอน
ชัมปูมอน (チャップモン), กิซามอน (ギザモン), ชาโคมอน (シャコモン), ซันโกมอน (サンゴモン), สวิมมอน (スイムモン), ซีโฮมอน (シーホモン), ไดเพนมอน (ダイペンモン)
ปรากฏตัวในตอนที่ 34 เป็นประชากรดิจิมอนจากเมืองใต้น้ำ
ซัมปูมอนเป็นร่างทารก, กิซามอน ซาโคมอน ซันโกมอน สวิมมอนเป็นร่างเจริญวัย, ซีโฮมอนเป็นร่างอาร์เมอร์, ไดเพนมอนเป็นร่างไฮบริด
อิเล็คมอน (สีม่วง) (エレキモン (紫))
ปรากฏตัวในตอนที่ 38 ร่างเจริญวัย เป็นดิจิมอนที่ถูกพลังของเมฟิสมอนดูดพลังชีวิตไปยังคริสตัลสีดำ
จิบิคมอน (チビックモン)
ปรากฏตัวในตอนที่ 38 ร่างทารก เป็นดิจิมอนประชากรที่หลบหนีจากกลุ่มกองทัพของเมฟิสมอน
เบอร์กามอน (バーガモン)
ปรากฏตัวในตอนที่ 39 ร่างเจริญวัย ทำหน้าที่ทำอาหารทั้งเบอร์เกอร์และเฟรนซ์ฟราย
โปเตมอน (ポテモン)
ปรากฏตัวในตอนที่ 39 ร่างโตเต็มวัย เป็นดิจิมอนที่ชอบอาหารเฟรนซ์ฟรายเป็นอย่างมาก
;จากามอน (ジャガモン)
ปรากฏตัวในตอนที่ 39 ร่างสมบูรณ์ เกิดจากความโกรธของโปเตมอนที่น้อยใจที่เบอร์กามอนไม่ทำเฟรนซ์ฟราย สามารถโจมตีด้วยมันฝรั่งขนาดยักษ์เมื่อสัมผัสจะทำให้ระเบิด
โทริคาระบอลมอน (とりからボールモン)
ปรากฏตัวในตอนที่ 39 ร่างทารก
คุเนมอน (クネモン)
ปรากฏตัวในตอนที่ 39 ร่างเจริญวัย
ฟลอรามอน (フローラモン), มูโจมอน (ムーチョモン), คาเมมอน (カメモン)
ปรากฏตัวในตอนที่ 39
ทั้งหมดเป็นร่างเจริญวัย
ลูนามอน (ルナモン)
ปรากฏตัวในตอนที่ 39 ร่างเจริญวัย
พิสริมอน (プスリモン)
ปรากฏตัวในตอนที่ 39 ร่างทารก
พรินพ์มอน (ブリンプモン)
ปรากฏตัวในตอนที่ 39 ร่างโตเต็มวัย
โปมูมอน (ポームモン)
ปรากฏตัวในตอนที่ 40 ร่างเจริญวัย เป็นดิจิมอนที่ถูกโทรเปียมอนจับตัวไปเป็นผลไม้เพื่อเป็นอาหาร
ชาโอมอน (シャオモン), ฟุริมอน (フリモン), พุโรโรมอน (プロロモン)
ปรากฏตัวในตอนที่ 41 ทั้งหมดเป็นร่างทารก เป็นผู้ถูกโอพอทซามอนจับตัวไปยังสวนสนุกดิจิตอลเวิลด์มอนมอนปาร์ค และเป็นกลุ่มดิจิมอนที่เพิ่มพลังให้กับปาตามอนกลับมาพัฒนาร่างเป็นแองเจมอน
การ์เบมอน (ガーベモン)
ปรากฏตัวในตอนที่ 42 ร่างสมบูรณ์ เป็นนักวิทยาศาสตร์ที่อาศัยในเขตขยะ
จูมอน (チューモン)
ปรากฏตัวในตอนที่ 42 ร่างเจริญวัย เป็นผู้ช่วยของการ์เบมอน ในอดีตมีจำนวนฝูงแต่ด้วยการมาของแรร์มอนทำให้จำนวนจูมอนใกล้จะหมดลง เหลือเพียงตัวสุดท้ายที่อยู่กับการ์เบมอน
;เสิร์ชมอน (サーチモン)
ร่างพัฒนาต่อจากจูมอน เกิดจากพลังของโคชิโร่ทำให้พัฒนาร่างนี้ขึ้นมา
เอเทมอน (エテモン)
ปรากฏตัวในตอนที่ 43 ร่างสมบูรณ์ ชื่นชอบการร้องเพลงแล้วให้ความบันเทิงแก่ผู้ชม และ มักจะชอบชมตัวเองว่าเป็น คิงออฟดิจิมอน
โวลเคมอน (ボルケーモン)
ปรากฏตัวในตอนที่ 43 ร่างสมบูรณ์ เป็นคู่ปรับของเอเทมอน ชื่นชอบการร้องเพลงพร้อมการเต้น
กาจิมอน (ガジモン)
ปรากฏตัวในตอนที่ 43 ร่างเจริญวัย เป็นผู้ชมที่ดูโชว์ของเอเทมอนและโวลเคมอน
เพทัลดรามอน (ペタルドラモン)
ปรากฏตัวในตอนที่ 44 ร่างไฮบริด เป็นดิจิมอนที่มีร่างกายขนาดใหญ่เป็นป่าเคลื่อนที่
มูโจมอน (ムーチョモン)
ปรากฏตัวในตอนที่ 44 ร่างเจริญวัย
พูวามอน (プワモン)
ปรากฏตัวในตอนที่ 44 ร่างทารก
มัคมอน (マッハモン)
ปรากฏตัวในตอนที่ 45 ร่างโตเต็มวัย เป็นดิจิมอนรูปร่างมอเตอร์ไซค์ ในอดีตเคยเป็นแชมป์ที่ได้รับรางวัลดิจิตอลเวิลด์กรัชปรีซ์ที่เร็วที่สุด แม้ว่าจะไม่ได้จัดการแข่งขันแต่ก็ยังคงวิ่งคนเดียวในสนามแข่งรถเป็นเวลานานเนื่องจากถูกพาราไซมอนสิงร่าง เนื่องจากต้องป้องกันตำแหน่งของเขาในฐานะแชมป์และเพิ่มความเร็ว แต่เขาสูญเสียเพื่อนร่วมทางในฐานะแชมป์และต้องทนทุกข์ทรมานจากความเหงาที่ไม่สามารถทนได้ อย่างไรก็ตามก็ได้พบกับการูรูมอนผู้ซึ่งได้รับแรงบันดาลใจจากการซิ่งรถของตัวเองและลงแข่งขัน แต่ยังถูกควบคุมโดยพาราไซมอนซึ่งการแข่งขันนั้นเป็นการท้าความตายตามประสงค์ที่ต้องการ แต่อย่างไรก็ตามเมทัลการูรูมอนได้ช่วยชีวิตไว้ และหลุดพ้นจากการควบคุมของพาราไซมอนได้ในที่สุด
โนเฮมอน (ノヘモン)
ปรากฏตัวในตอนที่ 47 ร่างอาร์เมอร์ เป็นดิจิมอนที่มีลักษณะคล้ายกับหุ่นไล่กา ทำหน้าที่เฝ้าแหล่งน้ำในถิ่นทุรกันดาร เชี่ยวชาญในการโจมตีด้วยศรและธนู แต่ครั้งหนึ่งเคยไปต่อกรและเอาชนะกลุ่มอันธพาลทั้ง 2 กลุ่มที่มีเป้าหมายที่จะผูกขาดแหล่งน้ำจนได้รับบาดเจ็บที่แขน อย่างไรก็ตามได้พบกับไทจิและอากูมอนเพื่อต่อกรกลุ่มกลุ่มอันธพาลอีกครั้ง
ไวส์มอน (ワイズモン)
ปรากฏตัวในตอนที่ 51 ร่างสมบูรณ์
เมคาโนริมอน (メカノリモン)
ปรากฏตัวในตอนที่ 51 ร่างโตเต็มวัย
พุดจีมอน (プッチーモン)
ปรากฏตัวในตอนที่ 51 ร่างอาร์เมอร์
เอคาคิมอน (エカキモン), โบโคมอน (ボコモン), จูจูมอน (チューチューモン), ด็อกมอน (ドッグモン), บาโรมอน (バロモン), ธันเดอร์บอลมอน (サンダーボールモン)
ปรากฏตัวในตอนที่ 51
จังค์มอน (ジャンクモン)
ปรากฏตัวในตอนที่ 52 ร่างเจริญวัย ปรากฏอาศัยในเขตภูเขาไปดิจิมอน มักจะพูดว่าปลอดภัยไว้ก่อน
คิวท์มอน (キュートモン)
ปรากฏตัวในตอนที่ 54 ร่างเจริญวัย
ลาลามอน (ララモン)
ปรากฏตัวในตอนที่ 55 ร่างเจริญวัย
บาบามอน (ババモン)
ปรากฏตัวในตอนที่ 55 ร่างสุดยอด เป็นอาจารย์ของโรงเรียนดิจิมอน
จิจิมอน (ジジモン)
ปรากฏตัวในตอนที่ 55 ร่างสุดยอด
สโตราบิมอน (ストラビモン)
ปรากฏตัวในตอนที่ 56 ร่างไฮบริด เป็นคนในหมู่บ้านที่รอดชีวิตจากการโจมตีของซันบามอน
กริซมอน (グリズモン), ฮานูมอน (ハヌモン)
ปรากฏตัวในตอนที่ 56 ร่างโตเต็มวัย เป็นกลุ่มเพื่อนของสโตราบิมอน ถูกซันบามอนฆ่า
โมจามอน (モジャモン)
ปรากฏตัวในตอนที่ 56 ร่างโตเต็มวัย
ฮันนี่บีมอน (ハニービーモン)
ปรากฏตัวในตอนที่ 57 ร่างอาร์เมอร์
เนียวคิมอน (ニョキモン)
ปรากฏตัวในตอนที่ 58 ร่างทารกแรกเกิด
นาโนมอน (ナノモン)
ปรากฏตัวในตอนที่ 59 ร่างสมบูรณ์เป็นเพื่อนกับการ์เบมอน ที่ร่วมทำงานวิจัย ถูกซาวด์เบิร์ดมอนควบคุมจิดใจโดยจับตัวเวลมอนและพาแกรนคุวากามอนเข้ามาจู่โจม เป็นดิจิมอนที่สนใจโคชิโร่เป็นอย่างมาก และได้สร้างเกมความรู้เพื่อหาปริศนาที่สร้างไว้
กราวิมอน (グラビモン)
ปรากฏตัวในตอนที่ 61 ร่างสมบูรณ์ ปรากฏตัวเพื่อเข้ามาช่วยเหลือทาเครุที่กำลังยกเอลโดราดิมอนกลับไปยังในทวีปคลาวด์ มีความสามารถควบคุมพลังแรงโน้มถ่วงออกมาได้
คาราสึกินูเมมอน (カラツキヌメモン)
ปรากฏตัวในตอนที่ 61 ร่างโตเต็มวัย
อิเล็คมอน (エレキモン)
ปรากฏตัวในตอนที่ 61 ร่างเจริญวัย
มอนซาเอมอน (もんざえモン)
ปรากฏตัวในตอนที่ 61 ร่างสมบูรณ์
ดราโกมอน (ドラコモン), โดคุเนมอน (ドクネモン), เพนมอน (ペンモン), ซัซโซมอน (ザッソーモン), สตาร์มอน (スターモン), นิเสะโดริโมเกมอน (ニセドリモゲモン), ไอซ์มอน (アイスモン), ซันฟลาวมอน (サンフラウモン), สึคามอน (スカモン), สึจิดารุมอน (ツチダルモン), ไทรเซรามอน (トリケラモン), สวอนมอน (スワンモン), โทแคนมอน (トーカンモン), ฮาร์ปีมอน (ハーピモン), พิพิสมอน (ピピスモン)
ปรากฏตัวในตอนที่ 61
ชัคโคมอน (シャッコウモン)
ปรากฏตัวในตอนที่ 62 ร่างสมบูรณ์
คิวปิมอน (キュピモン)
ปรากฏตัวในตอนที่ 62 ร่างทารก
พุตติมอน (プットモン)
ปรากฏตัวในตอนที่ 62 ร่างทารกแรกเกิด
วัลคีรีมอน (ヴァルキリモン)
ปรากฏตัวในตอนที่ 63 ร่างสุดยอด
=== ครอบครัวของเด็กที่ถูกเลือก ===
ยางามิ ยูโกะ (八神裕子)
แม่ของไทจิและฮิคาริ
ทาเคโนะอุจิ โยโกะ (武ノ内淑子)
แม่ของโซระ
ทาจิคาวะ เก็นอิจิโร่ (太刀川 源一郎)
ปู่ของมีมี่ เป็นประธานบริษัทอุตสาหกรรมหนักทาจิคาวะ
ทาจิคาวะ ซาโตเอะ (太刀川サトエ)
แม่ของมีมี่
ทาจิคาวะ เคย์สุเกะ (太刀川ケースケ)
พ่อของมีมี่
คิโดะ ชิน (城戸シン)
พี่ชายของโจ
== ข้อมูลอื่นและโลกที่ปรากฏ ==
ทวีปคลาวด์ (クラウド大陸)
ทวีปมุเก็น (無限大陸)
;ฟาร์ก้า (ファーガ)
== เพลงประกอบ ==
เพลงเปิดเรื่อง
"มิคาคุนิน ฮิโคเซ็น" 
ร้องโดย ทานิโมโตะ ทาคาโยชิ
เพลงจบเรื่อง
"คุยาชิสะ วะ ทาเนะ"   (ตอนที่ 1 - 13)
ร้องโดย ฟุจิคาวะ ชิไอ
"Q?"  (ตอนที่ 14 - 26)
ร้องโดย Reol
"Mind game" (ตอนที่ 27 - 38)
ร้องโดย Maica_n
"โอเวอร์ซี ไฮเวย์"  (ตอนที่ 39 - 54)
ร้องโดย วอลพิสคาร์เตอร์
"Dreamers" (ตอนที่ 55 - 67)
ร้องโดย ATEE
เพลงประกอบฉากต่อสู้
"Be The Winners"
ร้องโดย ทานิโมโตะ ทาคาโยชิ
"X-treme Fight"
ร้องโดย ทานิโมโตะ ทาคาโยชิ
"Break the chain"
ร้องโดย ทานิโมโตะ ทาคาโยชิ
== รายชื่อตอน ==
== การออกอากาศ ==
ดิจิมอนแอดเวนเจอร์: ออกอากาศทุกวันอาทิตย์เวลา 9:00 - 9:30 น. ทางสถานีโทรทัศน์ฟูจิเทเลวิชั่น ออกอากาศครั้งแรกเมื่อวันที่ 5 เมษายน ค.ศ. 2020 แต่เมื่อวันที่ 26 เมษายน ค.ศ. 2020 ได้หยุดออกอากาศไปชั่วคราวเนื่องจากเหตุการณ์การระบาดของไวรัสโควิด-19 ในประเทศญี่ปุ่น จนกระทั่งวันที่ 7 มิถุนายน ปีเดียวกัน ได้กลับมาออกอากาศอีกครั้งโดยนำกลับมาออกอากาศใหม่ตั้งแต่ตอนแรกจนจบเรื่อง
== อ้างอิง ==
== แหล่งข้อมูลอื่น ==
โทเอแอนิเมชัน
อนิเมะที่ออกฉายในปี พ.ศ. 2563
ภาพยนตร์การ์ตูนชุดดิจิตอลมอนสเตอร์
อนิเมะ
การ์ตูนทีวีแอนิเมชันเริ่มต้นใหม่
ตัวละครกลุ่มแปด
อนิเมะที่เลื่อนการฉายเนื่องจากการระบาดทั่วของโควิด-19